Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 64/15/5502	Čadca, 16.3.2015
EEČ : 2-37-42-2015

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 793,13 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: Domov sociálnych služieb a špecializované zariadenie „Slniečko“, Oščadnica č. 1464, okres Čadca, číslo účtu: XXXXX - 40,00 €  
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Čadca pod spisovou značkou ORP-114/DI-CA-2014.
Dňa 23.12.2014 asi o 22.15 h., viedol po ceste II/487 v smere od mesta Turzovka do obce Makov, osobné motorové vozidlo zn. XXXXX, EČ: XXXXX, pričom v km 37,073, pri prechádzaní ostrej ľavotočivej zákruty pred železničným priecestím v obci Vysoká nad Kysucou, okres Čadca, nevenoval dostatočnú pozornosť vedeniu vozidla, prešiel vpravo na nespevnenú krajnicu a narazil do betónovej pätky priecestného zabezpečovacieho zariadenia so svetelnou a zvukovou signalizáciou, ktoré následne stratilo spôsobilosť varovať účastníkov cestnej premávky, čím XXXXX spôsobil škodu v sume 793,13 €.

Odôvodnenie: 
Uznesením povereného policajta Okresného riaditeľstva PZ, ODI Čadca sp. zn.: ČVS:ORP-114/DI-CA-2015 z 08.01.2015 bolo XXXXX vznesené obvinenie pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, na tom skutkovom základe tak, ako je to uvedené vo výrokovej časti tohto uznesenia. 

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený a poškodený uzavreli dňa 03.03.2015 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, a nahradil škodu tak, že nehodu nahlásil ako škodovú udalosť poisťovni Kooperatíva a.s., pričom poškodený si bude škodu uplatňovať z povinného zmluvného poistenia motorového vozidla a inú škodu nahradiť nežiada.

Dňa 13.03.2015 zložil do pokladne Okresnej prokuratúry Čadca peňažnú sumu vo výške 80,-- €, určenú na všeobecne prospešné účely pre Domov sociálnych služieb a špecializované zariadenie „Slniečko“, Oščadnica č. 1464, okres Čadca, číslo účtu: XXXXX vo výške 40,-- € a na peňažnú pomoc obetiam trestnej činnosti vo výške 40,-- €.
 
Táto suma je primeraná závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

Mgr. Miloš Kováč
prokurátor